

Leverum ( Karrierevejledning) & Noderum ( Musikundervisning)

Til dig der har brug for at spille på andre strenge i dit liv



Tak fordi du har trykket ind på AK-karriere. Her er en kort præsentation af mig, og hvad der har ført mig af denne vej, så du kunne finde mig.

Jeg hedder Anna og er 53 år. Jeg er Pædagog og Musiklærer af uddannelse, og har altid haft en passion for begge dele. Derfor er det for mig naturligt, at begge dele skal med i de ydelser jeg kan give. Jeg er i gang med diplom i Erhvervs, uddannelses-og karrierevejleder, og derfor er min timebetaling derefter.

Arbejdsmæssigt er jeg ofte blevet headhuntet til de stillinger jeg har haft, eller sagt på en anden måde, der er mange forskellige muligheder der har budt sig i mit arbejdsliv, og dem har jeg grebet.

Nu skulle der for mig så ske noget nyt, men hvad kunne jeg blive? Hvilke kompetencer har jeg at spille på, og hvilke muligheder møder jeg på min vej. Jeg kom langt omkring, og er nu landet på denne hylde.

Som Musiklærer har jeg arbejdet en del med nodeværdier, sangskrivning, akkordopbygning mm. Så hare du brug for en der stille og rolig kan forklare, vise og hjælpe dig til at forstå det, så vil jeg rigtig gerne hjælpe dig.

Hos mig møder du:

En der selv har stået ved en skillevej, og stødt på at der faktisk ikke er nogen steder at gå hen, uden det registreres et eller andet sted eller jeg har et problem. Jeg havde ikke noget problem, jeg vidste bare ikke í hvilken retning jeg skulle kigge, eller hvad jeg havde kompetencer og mulighed for.

En der elsker at nørde med at forstå musikken og gerne vil dele min begejstring og glæde ved det.

Fælles er at jeg ser dig som eksperten i dit eget liv. Det er dig der kender dine inderste ønsker, og måske er rejsen til målet langt, men så hjælper jeg dig med at se efter delmål.

Jeg møder dig med omsorg, respekt for dine holdninger og situation, lyttende og spørgende.

*Måske møder du blindgyder eller sumpområder, måske ændrer du kurs undervejs. Måske leder vejen dig til et nyt mål, men det er i orden, for det er dig der sidder ved roret*

Leverum: Karrierevejledning

Har du brug for luftforandring, men har svært ved at se hvilke kompetencer du har.

* Er du jobsøgende, leder der har brug for hjælp til hvordan du fremmer motivation og tryghed på arbejdspladsen
* skal der bare ske noget andet
* Er du i tvivl om egne kompetencer
* mistrives du i dit job.
* Eller har du svært ved at motivere dig til at søge et job, eller uddannelse,
* Er det livsstilsændring, hvor du har brug for hjælp til at finde motivation til forandring( Er det diætist eller personlig træner, så henviser jeg også her til andre specialister)

For et par år siden oplevede jeg så for første gang det som jeg nu har fundet ud af hedder ”fastbrændthed”. Fastbrændthed er når man i et job føler man ikke længere trives i det job man har, men heller ikke rigtig kan finde ud af, hvad der skal til for at komme videre, eller få øje på andre arbejdsopgaver. Hvert år fører denne tilstand videre til udbrændthed og stress, så derfor er det vigtigt at tage det seriøst. Er det dig, så vil jeg sige til dig, der er håb for at den tilstand forandres, og jeg kan hjælpe dig til at opdage nye kompetencer som du kan vælge at sætte i spil. Du er eksperten i dit liv, og jeg manipulerer dig ikke til at træffe bestemte valg.

Jeg kan hjælpe dig med at få øje på hvilke veje du kan vælge at gå, men det er dig der bestemmer hvilke du vil benytte. En af de teoretikere jeg arbejder ud fra siger, at hvis man ikke tror man kan magte eller tror man mangler evner til en given opgave, så vil man helt undlade at forsøge. Jeg vil hjælpe dig med at udvide din horisont og måske opdage evner, kompetencer samt interesser du måske slet ikke troede du havde

Jeg arbejder med forskellige samtaleteknikker, men også med visuelle ting som samtalekort, billedkort. Jeg arbejder med afsæt i forskellige teoretiske tilgange, hvor autonomi, kompetencer samt muligheder for forandring er i spil. I karrierevejledning er det altid med afsæt i dine ønsker, fordi hvis noget skal forandres i dit liv, er det dig selv der skal motivere den proces, men jeg har den viden og de teknikker der skal til for at starte den proces.

Du er din egen arbejdsgiver. Måske møder du blindgyder eller sumpområder, måske ændrer du kurs undervejs. Måske leder vejen dig til et nyt mål, men det er i orden, for det er dig der sidder ved roret. Derfor vil du møde respekt for dig og dine ønsker fra mig. Jeg giver gerne råd, hvis du vil have det, men jeg vil helst vejlede dig til at du træffer dine egne beslutninger.

Det er vejledning i hvordan du kan finde motivation til en anden karrierevej, eller andre arbejdsopgaver på din nuværende arbejdsplads. Jeg henviser gerne til andre rådgivere, hvis du har brug for yderligere vejledning.

Jeg skriver kun ting ned som du selv får med hjem, og registrerer dig ikke nogen steder. Jeg har tavshedspligt og vores samtale bliver ikke registreret nogle steder, uden tilladelse fra dig. Jeg vil lytte og du kan få frit luft for dine tanker og jeg er nysgerrig efter, hvordan du oplever din verden og livssituation, og hvad der har gjort dig til den du er.


Noderum: Musik

Jeg tilbyder hjælp til at forstå noder og rytmer. Toner og hvor de ligger på klaver/keyboard/ukulele og Guitar. Jeg kan også, hvis du selv har en Bas med. Hjælpe dig med at finde toner på den.

Jeg synes sangskrivning er sjovt, og jeg har selv skrevet nogle sange.

Jeg kan tilbyde undervisning i guitar og ukulele. Jeg spiller mest akkorder og har spillet guitar i snart i 40 år. Jeg kan lære dig akkorder på klaver, men jeg er ikke ekspert på området.

Jeg arbejder med forskellige tilgange til at lærer at forstå nodeværdier, rytmer, toner. Du vil skulle arbejde med rytmekor, nodebanko



Uddannelser og erfaringer

Jeg er uddannet pædagog, og har arbejdet det meste af mit voksenliv i daginstitutioner. Som pædagog er du ansvarlig for at børn udvikler sig til at kunne håndtere forskellige situationer i livet, som forældrene ikke har mulighed for at gøre.

Vi lærer alle i det miljø vi er omgivet af, men vi opfatter forskelligt fordi vi har forskellige oplevelser med i vores bagage. Jeg har erfaring med at se bagved attituder og kropssprog. Der er altid en årsag og denne årsag kan nogle gange spænde ben for jobmuligheder samt uddannelsesmuligheder. Vores måde at tænke arbejde og karriere på, afspejler vores måde at tænke muligheder på.

Jeg har en Vejlederuddannelse i at vejlede pædagogstuderende.

Jeg har undervist i Musik på en folkeskole i 8 år, og eksamen i Linjefag på lærerseminariet i Haderslev i 2023.

Mine livserfaringer har jeg også med mig, og det er en del af mig og de kompetencer jeg har at spille på.

Nu supplerer jeg så mine mange erfaringer med diplom i Erhvervs, uddannelses- og Karrierevejleder. Det der optager mig mest er Karrierevejledning. Jeg brænder efter at hjælpe mennesker til at lykkes i deres arbejdsliv med de kompetencer og evner som vi hver især har.

Priser:

Leverum

Karrierevejledning 400 kr pr påbegyndt time.

Noderum:

Guitarspil og Ukulele 200 kr for halv time

Rytmelære, nodelære, Akkorder 650 kr pr påbegyndt time

Sangskrivning

Det er bedst med fysisk fremmøde på min privataddressen, men det kan aftales individuelt.

Skriv en mail annaalmquistkjeldsen@gmail.com. Skriv om det er Leverum eller noderum samt hvilke udfordringer der har fået dig til at søge efter rådgivning. Så kontakter jeg dig eller send en sms til 28635600, så kontakter jeg dig.